EUROPOS CENTRINIO BANKO SPRENDIMAS
2009 m. birželio 9 d.
iš dalies keičiantis Sprendimą ECB/2007/7 dėl TARGET2-ECB sąlygų
(ECB/2009/13)
(2009/465/EB)
EUROPOS CENTRINIO BANKO VYKDOMOJI VALDYBA,
atsižvelgdama į Europos bendrijos steigimo sutartį, ypač į jos 105 straipsnio 2 dalies pirmą ir ketvirtą įtraukas,
atsižvelgdama į Europos centrinių bankų sistemos ir Europos centrinio banko statutą, ypač į jo 11 straipsnio 6 dalį ir 17, 22 bei 23 straipsnius,
kadangi:
(1)
Europos centrinio banko (ECB) vykdomoji valdyba 2007 m. liepos 24 d. priėmė Sprendimą ECB/2007/7 dėl TARGET2-ECB sąlygų (1).
(2)
ECB valdančioji taryba 2009 m. gegužės 7 d. priėmė Gaires ECB/2009/9, iš dalies keičiančias Gaires ECB/2007/2 dėl Transeuropinės automatizuotos realaus laiko atskirųjų atsiskaitymų skubių pervedimų sistemos (TARGET2) (2), inter alia, leisdama viešajam sektoriui priklausančių kredito įstaigų, kurioms dėl jų ypatingo institucinio pobūdžio pagal Bendrijos teisę taikomi tokie patikrinimai, kurie yra panašūs į kompetentingų nacionalinių institucijų priežiūrą, prieigą prie TARGET2.
(3)
Sprendimo ECB/2007/7 priede pateikta kredito įstaigos apibrėžtis turėtų būti pakeista atsižvelgiant į neseniai padarytus Gairių ECB/2007/2 pakeitimus,
NUSPRENDĖ:
1 straipsnis
Sprendimo ECB/2007/7 priedo 1 straipsnyje pateikta kredito įstaigos apibrėžtis pakeičiama taip:
„-
„credit institution“ means either: (a) a credit institution within the meaning of § 1(1) of the KWG; or (b) another credit institution within the meaning of Article 101(2) of the Treaty that is subject to scrutiny of a standard comparable to supervision by a competent authority.“
2 straipsnis
Įsigaliojimas
Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
Priimta Frankfurte prie Maino 2009 m. birželio 9 d.